**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-7995/22-lot 1**

**Bosanska Krupa, 31.10.2022.godine**

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – **Izvođenje radova na izgradnji kampa „ZELENI OTOCI“ Bosanska Krupa** **-po lotovima** na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača za LOT 1**

1. Prihvata se ponuda ponuđača **d.o.o. „EURO-COP INVEST“ Bosanska Krupa** u predmetu nabavke radova: Izvođenje radova na izgradnji kampa „ZELENI OTOCI“ Bosanska Krupa **LOT 1- Izvođenje građevinskih radova na prostoru za kampovanje**, sa cijenom u iznosu od **107.545,33 KM bez PDV-a**.
2. Izabrani ponuđači iz tačke 1. se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, kao i ovlaštenje nadležnog Ministrastva za obavljanje djelatnosti koja je predmet ove nabavke.
3. Po konačnosti ove odluke sa izabranim ponuđačem iz tačke 1. Ove Odluke će se potpisati ugovor o izvođenju radova na izgradnji kampa „ZELENI OTOCI“ Bosanska Krupa LOT 1- Izvođenje građevinskih radova na prostoru za kampovanje.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-7995/22 od 30.09.2022. godine. Javna nabavka je provedena putem otvorenog postupka s namjerom provođenja e-aukcije– Izvođenje radova na izgradnji kampa „ZELENI OTOCI“ Bosanska Krupa -po lotovima - LOT 1- Izvođenje građevinskih radova na prostoru za kampovanje **i LOT 2**- Izvođenje radova na izgradnji sanitarnog kompleksa na "Zelenim otocima. Obavještenje o nabavci broj: 1272-1-3-136-3-114/22 od 30.9.2022. godine - objavljeno na portalu JN (TD preuzelo ukupno 14 ponuđača) i u „Službenom glasniku BiH“, broj: 67/22 od 7.10.2022. godine

Po objavljenom obavještenju rok za prijem ponuda je bio 21.10.2022. godine do 12:00 sati. Do označenog roka za prijem ponuda na protokol Ugovornog organa pristiglo je ukupno 4 (četiri) ponude za LOT 1 i dvije ponude za LOT 2, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **d.o.o. „BC-GRADNJA“ Bosanska Krupa,** broj protokola: 07-11-5-7995-2/22, zaprimljena dana 21.10.2022. godina u 9:55 sati, ponuda za **LOT 1 i LOT 2**
2. **d.o.o. „EURO-COP INVEST“ Bosanska Krupa,** broj protokola: 07-11-5-7995-3/22, zaprimljena dana 21.10.2022. godina u 11:00 sati, ponuda za **LOT 1 i LOT 2.**
3. **d.o.o. „KOV-GRAD“ Bužim,** broj protokola: 07-11-5-7995-4/22, zaprimljena dana 21.10.2022. godina u 11:20 sati, ponuda za **LOT 1,** i
4. **„VELIĆ-COP“ d.o.o. Bosanska Krupa,** broj protokola: 07-11-5-7995-5/22, zaprimljena dana 21.10.2022. godina u 11:40 sati, ponuda za **LOT 1**.

Komisija za provođenje postupka javne nabavke je u skladu sa tenderskom dokumentacijom dana 21.10.2022. godine u 12,30 sati izvršila javno otvaranje ponuda **za LOT 1** i na zapisnik konstatovala:

1. **Ponuđač d.o.o. „BC-GRADNJA“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 1**

cijena ponude: **123.689,76 KM bez PDV**,

iznos PDV:  **21.027,25 KM PDV**

ukupna cijena ponude: **144.717,01 KM sa PDV- om,**

Nema popusta.

1. **Ponuđač d.o.o. „EURO-COP INVEST“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 1**

cijena ponude: **107.545,33 KM bez PDV**,

iznos PDV:  **18.282,71 KM PDV**

ukupna cijena ponude: **125.828,04 KM sa PDV- om,**

Nema popusta.

1. **Ponuđač d.o.o. „KOV-GRAD“ Bužim,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 1**

cijena ponude: **119.654,38 KM bez PDV**,

iznos PDV:  **20.341,24 KM PDV**

ukupna cijena ponude: **139.995,62 KM sa PDV- om,**

Nema popusta.

1. **Ponuđač „VELIĆ-COP“ d.o.o. Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 1**

cijena ponude: **138.581,82 KM bez PDV**,

popust: **20.094,36 KM**

iznos PDV:  **0,00 KM**

ukupna cijena s popustom: **118.487,45 KM bez PDV**

Komisija je konstatovala da je procijenjena vrijednost radova za LOT 1 iznosi: 119.697,44 KM bez PDV-a i da su predmetni radovi oslobođeni plaćanja PDV-a na osnovu Potvrde za oslobađanje od plaćanja uvozne carine, PDV-a pri uvozu robe i za oslobađanje od plaćanja PDV-a i drugih indirektnih poreza pri nabavci dobara i usluga u BiH u okviru projekta koji se finansira iz IPA II Fonda u skladu sa Okvirnim sporazumom IPA II („Službeni glasnik BiH – Međunarodni ugovori“, broj: 6/15) izdate pod kontrolnim brojem 2022/3796210 dana 19.5.2022. godine.

Komisija za provođenje postupka javne nabavke je izvršila evaluaciju dostavljenih ponuda za **LOT 1** i konstatovala je da su ponude ponuđača **d.o.o. „BC-GRADNJA“ Bosanska Krupa, d.o.o. „EURO-COP INVEST“ Bosanska Krupa, doo „KOV-GRAD“ Bužim i „VELIĆ-COP“ d.o.o. Bosanska Krupa** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze i ponudu izradili u skladu sa TD).

Komisija je prilikom računske provjere pristiglih ponuda za LOT 1 utvrdila računske greške u obrazcu za cijenu ponude ponuđača „VELIĆ-COP“ d.o.o. Bosanska Krupa, pa je predloženo ugovornom organu da se navedenom ponuđačima uputi zahtjev za prihvat ispravkeračunske greške u smislu člana 17. stav (6) Uputstva za pripremu modela.

Ugovorni organ je navedenom ponuđaču uputio zahtjev za prihvat ispravke računske greške sa rokom za dostavu saglasnosti za prihvatanje računske greške do 26.10.2022. godine do 10:00 sati, putem e-maila, faksa ili putem pošte.

Komisija je na nastavku sastanka dana 26.10.2022. godine konstatovala da je ponuđač d.o.o. „VELIĆ-COP“ d.o.o. Bosanska Krupa putem fax-a dana 26.10.2022. godine u 9:42 sati dostavio saglasnost da prihvata ispravku računske greške (akt d.o.o. „VELIĆ-COP“ d.o.o. Bosanska Krupa br. 01-74/22 od 26.10.2022. godine). Nakon ispravke računske greške ukupna cijena ponude ponuđača „**VELIĆ-COP“ d.o.o. Bosanska Krupa** iznosi**:** cijena bez PDV-a 138.563,78 KM, odnosno cijena s popustom bez PDV-a iznosi: 118.469,42 KM.

S obzirom na navedeno Komisija je predložila ugovornom organu da zakaže e-aukciju sa kvalifikovanim ponuđačima **za LOT 1** i to: **d.o.o. „BC-GRADNJA“ Bosanska Krupa, d.o.o. „EURO-COP INVEST“ Bosanska Krupa, doo „KOV-GRAD“ Bužim i „VELIĆ-COP“ d.o.o. Bosanska Krupa** u skladu s Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije **za LOT 1-** **Izvođenje građevinskih radova na prostoru za kampovanje** je zakazano za dan 28.10.2022. godine sa početkom u 13:00 sati i ista je trajala od 13:00 sati do 13:15 sati. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **Rang 1. d.o.o. „EURO-COP INVEST“ Bosanska Krupa**, konačna cijena 107.545,33 KM bez PDV-a, umanjenje cijene 0%
2. **Rang 2.** **„VELIĆ-COP“ d.o.o. Bosanska Krupa**, konačna cijena 118.469,42 KM bez PDV-a, umanjenje cijene 0%
3. **Rang 3.** **d.o.o. „KOV-GRAD“ Bužim**, konačna cijena 119.654,38 KM bez PDV-a, umanjenje cijene 0%
4. **Rang 4.** **d.o.o. „BC-GRADNJA“ Bosanska Krupa**, konačna cijena 123.689,76 KM bez PDV-a, umanjenje cijene 0%

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude za LOT 1 u okviru procijenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača **d.o.o „EURO-COP INVEST“ Bos.Krupa i zaključi Ugovor**.

S obzirom da je kriterij za dodjelu ugovora „najniža cijena tehnički zadovoljavajuće ponude, “ da je ponuda ponuđača **d.o.o „EURO-COP INVEST“ Bos.Krupa** prvorangirana i da je cijena ponude prvorangiranog ponuđača u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. doo „EURO-COP INVEST“ Bos.Krupa putem e-maila
2. d.o.o. „BC-GRADNJA“ Bosanska Krupa putem e-maila
3. d.o.o „KOV-GRAD“ Bužim , putem e-maila
4. d.o.o „ VELIĆ KOP “ Bosanska Krupa , putem e-maila
5. U spis
6. a/a